প্রয়াত অভিনেতা জয় বন্দ্যোপাধ্যায়

ওয়েব ডেস্ক : প্রয়াত অভিনেতা জয় বন্দ্যোপাধ্যায় (Joy Banerjee Passed Away)। সোমবার সকালে এক বেসরকারি হাসপাতালে অভিনেতা (Actor) শেষ নিশ্বাস ত্যাগ করেন বলে খবর। জানা গিয়েছে, বেশ কিছু দিন ধরে অসুস্থ ছিলেন তিনি। তাঁকে ভর্তি করা হয়েছিল হাসপাতালে। কিন্তু শেষ রক্ষা হয়নি। মৃত্যুকালে অভিনেতার বয়স হয়েছিল ৬২ বছর।

সূত্রের খবর, শ্বাসকষ্ট জনিত কারণে গত ১৫ অগাস্ট হাসপাতালে ভর্তি করা হয়েছিল অভিনেতাকে। এর পরেই গত ১৭ অগাস্ট তাঁকে ভেন্টেলেশনে দেওয়া হয়। তবে তা থেকে আর ফিরতে পারলেন না তিনি। অভিনেতার সহকারী জানিয়েছেন, দীর্ঘদিন ধরে অসুস্থ ছিলেন অভিনেতা। তাঁর মরদেহ রাখা হয়েছে হাসপাতালেই। আজই তাঁর শেষকৃত্য করা বলে খবর। অভিনেতার মৃত্যুতে শোকের ছায়া নেমে এসেছে টলিউডে।

১৯৬৩ সালে জন্ম হয়েছিল ২৩ জয় বন্দ্যোপাধ্যায়ের (Joy Banerjee)। বাংলা ছবিতে কাজ শুরু করেছিলেন ১৯৮২ সালে। তাঁর প্রথম ছবি নাম হল অপরূপা। তা পরিচালনা করেছিলেন বিদেশ সরকার। কাজ করেছেন হীরক জয়ন্তী, জীবন মরণ, অভাগিনী, মিলন তিথি, সিঁথির সিঁদুরের মতো জনপ্রিয় ছবিতে।

আরও খবর : বিগ বস-এর নতুন সিজন নিয়ে খুঁটিনাটি জানালেন সলমন

এর পর ২০১৪ সালে লোকসভা নির্বাচনের সময় বিজেপির (BJP) প্রার্থী হয়ে বীরভূম থেকে দাঁড়িয়েছিলেন তিনি। প্রদতিদ্বন্দ্বিতা করেছিলেন শতাব্দী রায়ের বিরুদ্ধে। এর পর লোকসভা নির্বাচনের সময় ২০১৯ সালে তৃণমূলের সাজদা আহমেদের বিরুদ্ধে প্রদ্বন্দ্বিতা করেছিলেন। তবে বিজেপিতে যোগ দেওয়ার আগে তিনি তৃণমূলের সঙ্গে যুক্ত ছিলেন। তবে ২০২১ সালে মনোমালিন্যের কারণে পদ্মশিবির ছেড়েছিলেন তিনি।

একসময় অভিনেত্রী চুমকি চৌধুরীর সঙ্গে সম্পর্কে জড়িয়েছিলেন অভিনেতা। বাড়ি থেকেও এই সম্পর্ক মেনে নেওয়া হয়েছিল। বিয়ের কথা হলেও তা আর হয়ে ওঠেনি। সম্পর্ক ভেঙে যাওয়ার পর তাঁরা আর একসঙ্গে কাজ করেননি।

দেখুন অন্য খবর :